Document ID: /roh_data/filtered/fineweb-2-filterrobots_roh.jsonl.gz/61178

La Società da commerzi e mansteranza Engiadina Bassa organisescha in avrigl 2018 la prosma EBexpo a Scuol. Per cumanzar cull'organisaziun, dovraina las annunzchas dals exposituors. Implü han las firmas da l'Engiadina Bassa eir la pussibiltà da s'ingaschar sco sponsuors e donnatuors da l'exposiziun regiunala.
Quia as riva pro'l formular d'annunzcha per la partecipaziun a l'EBexpo 2018. Il termin d'annunzcha scada als 31 lügl 2017.
Cun quist formular as poja eir annunzchar l'interess da s'ingaschar sco sponsur e donnatur. Implü survegnan las uniuns da mansters la pussibiltà d'annunzchar lur professiuns per l'exposiziun separada da mansters. Quist'exposiziun da mansters ha lö in üna tenda separada in collavuraziun culla scoula professiunala da Samedan.
Per dumondas stan ils organisatuors jent a disposiziun.
Nus sperain da pudair spordscher ün'exposiziun attractiva e da pudair dar ün signal a l'economia illa regiun. Nus ingrazchain per l'annunzcha ed eventualmaing eir per la conferma sco sponsur o donnatur. Nus giavüschain inavant bun success.